《咏雪》
宋代·郭印

上天连日拥愁云，晓起联翩瑞色新。
入麦未多三日雨，著梅先报万家春。
兴来赖有乘舟客，喜极宁为闭户人。
安得梁王相命赋，兔园避席少逡巡。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。